# Carles Aleñá i Castillo

Carles Aleñá i Castillo (Mataró, Maresme, 1 de gener de 1998) és un futbolista professional català que juga com a migcampista amb el Getafe CF.

## Carrera esportiva
### Futbol base del Barça

Aleñá va arribar al planter del FC Barcelona el 2005, amb 7 anys, després de superar la prova d'accés. Molt valorat pel club, va debutar amb el FC Barcelona B el 29 d'agost de 2015, entrant com a suplent als darrers minuts en substitució de David Babunski en un empat 0–0 a casa contra el CF Pobla de Mafumet, de Segona Divisió B.
El 24 de novembre de 2015, Aleñá va marcar un gol espectacular a la Lliga Juvenil de la UEFA 2015–16 contra l'AS Roma. Va marcar el seu primer gol com a sènior el 19 de desembre, en una derrota del Barça B 2–4 contra el CE Eldenc.

### Primer equip

Aleñá fou convocat per primer cop amb el primer equip del Barça el 10 de febrer de 2016, tot i que es va quedar sense debutar en un partit de la Copa del Rei de futbol 2015–16 que acabà en 1–1 contra el València CF a la tornada de les semi-finals. Va debutar amb el primer equip el 30 de novembre d'aquell any, jugant com a titular i marcant el gol de l'empat contra l'Hèrcules CF en la mateixa competició.
Aleñá va debutar a La Liga el 2 d'abril de 2017, entrant a la segona part en substitució d'Ivan Rakitić en una victòria per 4–1 a fora contra el Granada CF. El 28 de juny va signar un contracte professional per tres anys amb el Barça, incloent una clàusula de rescissió de 75 milions d'euros. El contracte, signat el setembre, preveia que si el migcampista, amb fitxa amb el Barça B, passés a formar part del primer equip, s'ampliaria dues temporades més i la seva clàusula de rescissió seria de 75 milions.
El juliol de 2018, fou nominat al premi Golden Boy. El 4 de desembre de 2018, Aleñá fou promocionat oficialment al primer equip, dos dies després que hagués marcat el seu primer gol a la lliga contra el Vila-real CF. Va ocupar la plaça del recentment lesionat de llarga durada Rafinha, i se li va assignar el dorsal 21.
El 28 de desembre de 2019, el FC Barcelona va anunciar que havia arribat a un acord amb el Reial Betis per a la cessió del futbolista fins a final de temporada. Segons aquest acord, que no incloïa cap opció de compra, el Betis es feia càrrec de la fitxa del jugador. Va jugar 19 partits amb els bètics, i va marcar en una victòria per 3–0 a casa contra el CA Osasuna el 8 de juliol. En acabar la cessió va retornar al Barça, després d'haver jugat amb el Betis 19 partits (1 gol).

### Cessió i traspàs al Getafe CF

El 6 de gener de 2021, el FC Barcelona va anunciar un acord amb el Getafe CF per a la cessió d'Aleñá fins a final de termporada. El 27 de febrer va marcar el seu primer gol pel Getafe després de sortir de la banqueta, en els darrers minuts de la victòria del seu equip per 3–0 contra el València CF.
El 10 de juliol de 2021, el Getafe va arribar a un acord amb el Barça pel traspàs d'Aleñá, que signà per cinc temporades. El Barça es va reservar el 50% d'una futura venda, i una opció de tempteig.

## Internacional

Internacional amb la selecció catalana, el maig de 2022 Gerard López el va convocar per disputar el partit Catalunya – Jamaica a Montilivi.

## Palmarès
### Club
#### FC Barcelona

* Supercopa d'Espanya (2): 2016, 2018
* Copa del Rei: 2016–17
* Lliga espanyola: 2018-19

## Vida personal

Des de 2014 manté una relació amb Ingrid Gaixas, una influenciadora catalana que aglutina més de 793.000 seguidors al seu compte d'Instagram.

## Referències

* ↑ «Acta del Partido celebrado el 12 de maig de 2019, en Barcelona» (en castellà). Royal Spanish Football Federation. Arxivat de l'original el 14 de març 2020. [Consulta: 13 juny 2019].
* 1 2 3 «Carles Aleñá, cedit al Getafe». FC Barcelona. [Consulta: 7 gener 2021].
* ↑ «¿Quién es Carles Aleñá, la última esperanza de la Masía?». Yahoo.es. [Consulta: 24 octubre 2017].
* ↑ Carles Aleñá, uno de los elegidos; Mundo Deportivo, 14 setembre 2015 (castellà)
* ↑ Carles Aleñá, una excepción (Carles Aleñá, an exception); Mundo Deportivo, 5 abril 2017 (castellà)
* ↑ Aleñá, el Maradona de la cantera (Aleñá, the Maradona of the youth system); Mundo Deportivo, 27 setembre 2012 (castellà)
* ↑ Así es Carles Aleñá, la nueva perla de la cantera azulgrana (So is Carles Aleñá, the new pearl of Barcelona's youth system); Marca, 19 febrer 2016 (castellà)
* ↑ Un penalti fallado en el 90' impide el primer triunfo del Barça B (A missed penalty in the 90th minute prevents the first triumph of Barça B); Sport, 29 agost 2015 (castellà)
* ↑ Watch Carles Aleñá's stunning goal for Barcelona; UEFA, 24 novembre 2015
* ↑ CD Eldense-Barça B: Derrota para cerrar el año (4-2) (Eldense CD-Barça B: Defeat to end the year (4-2)); FC Barcelona, 19 desembre 2015 (castellà)
* ↑ FC Barcelona announce squad for Mestalla; FC Barcelona, 10 febrer 2016
* ↑ Barça salvage 1–1 King's Cup draw against improved Valencia Arxivat 2019-08-15 a Wayback Machine.; Reuters, 10 febrer 2016
* ↑ Otro petardazo del Barça (Another firecracker from Barça); Marca, 30 novembre 2016 (castellà)
* 1 2 «Carles Aleñá renova amb el FC Barcelona per les 3 properes temporades, i 2 més si puja al primer equip». 324.cat. [Consulta: 7 setembre 2017].
* ↑ Carles Aleñá: un debut de cinco minutos (Carles Aleñá: a five-minute debut); Sport, 2 abril 2017 (castellà)
* ↑ Carles Aleñá agrees to new FC Barcelona contract; FC Barcelona, 28 juny 2017
* ↑ «El Barça inscriu Carles Aleñá com a jugador del primer equip davant la Lliga». 324.cat, 04-12-2018 [Consulta: 5 desembre 2018].
* ↑ «Acord amb el Betis per a la cessió de Carles Aleñá». [Consulta: 28 desembre 2019].
* ↑ «Real Betis pick up morale-boosting win over Osasuna». Football España, 08-07-2020 [Consulta: 15 novembre 2020].
* ↑ Clark, Gill. «OFFICIAL: Carles Alena joins Getafe on loan», 06-01-2021. [Consulta: 6 gener 2021].
* ↑ «Agreement with Getafe for the transfer of Carles Aleñá». [Consulta: 10 juliol 2021].
* ↑ «Aleñá firma por el Getafe, tras el acuerdo entre el FC Barcelona y la entidad azulona» (en castellà). [Consulta: 10 juliol 2021].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].
* ↑ Besa, Ramon. «Messi levanta la Supercopa de España 2016» (en castellà). El País, 18-08-2016. [Consulta: 18 agost 2016].
* ↑ Brugués, Laura «El Barça guanya el Sevilla (1-2) i es proclama campió de la Supercopa d'Espanya per tretzena vegada». 324.cat, 13-08-2018 [Consulta: 21 agost 2018].
* ↑ «Carles Aleña cumple 5 años junto a Ingrid Gaixas: “Que feliz me haces”» (en castellà). El Mundo Deportivo. [Consulta: 29 agost 2019].
* ↑ CatalunyaDiari.cat. «Així és Ingrid Gaixas, la influencer catalana que ha enamorat un crack del Barça». [Consulta: 5 desembre 2018].

## Enllaços externs

* Fitxa del jugador a Transfermarkt
* Fitxa del jugador a Soccerway
Carles Aleñá amb el FC Barcelona - Plantilles de navegació :
FC Barcelona 2017-18
1 Ter Stegen •
2 Semedo •
3 Piqué •
4 Rakitić •
5 S. Busquets •
6 D.Suárez •
7 Arda Turan •
8 A. Iniesta  •
9 Luis Suárez •
10 Messi •
11 Dembélé •
12 Rafinha •
13 Cillessen •
14 Mascherano / Coutinho •
15 Paulinho •
16 Deulofeu •
17 Alcácer •
18 Jordi Alba •
19 Digne •
20 S. Roberto •
21 Gomes •
22 Aleix Vidal •
23 Umtiti •
24 Mina •
25 Vermaelen •
30 Aleñá •
Entrenador: Valverde
FC Barcelona 2018-19
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
6 Denis Suárez •
7 Coutinho •
8 Arthur •
9 Luis Suárez •
10   Messi •
11 Dembélé •
12 Rafinha •
13 Cillessen •
14 Malcom •
15 Lenglet •
18 Jordi Alba •
19 Boateng •
20 S. Roberto •
21 Aleñá •
22 Arturo Vidal •
23 Umtiti •
24 Vermaelen •
24 Murillo •
Entrenador: Ernesto Valverde
FC Barcelona 2019-20
1 Ter Stegen •
2 Semedo •
3 Piqué •
4 Rakitić •
5 S. Busquets •
6 Todibo •
8 Arthur •
9 Luis Suárez •
10  Messi •
11 Dembélé •
12 Rafinha •
13 Neto •
15 Lenglet •
16 Wagué •
17 Griezmann •
18 Jordi Alba •
19 Aleñà •
20 S. Roberto •
21 De Jong •
22 Arturo Vidal •
23 Umtiti •
24 Junior •
31 Fati •
Entrenador: Ernesto Valverde (J.1-19) · Quique Setién (J.20-38) :